Еласона

мини|десно|Плоштадот во Еласона.

**Еласона** () — помал град во Тесалија, Грција. Сместен е на подножјето на планината Олимп, а околу него оди државниот пат ЕО3 (Лариса - Кожани - Лерин). Градот е седиште на општината Еласона во Ларискиот округ. Спооред пописот во 2011&nbsp;г. градот во потесна смисла имал 7.338 жители, или пак 7.750 доколку се бројат околните населени места под негова управа.

## Историја
Градот отсекогаш имал стратешка важност поради важната местоположба на патот од Тесалиското Поле за Егејска Македонија.

Во антиката, градот се нарекувал Олоосон (*Ὀλοοσσών*) и припаѓал на племето Переби. Во рановизантискиот период го носел името *Лосонос*, и бил еден од градовите чии ѕидини биле обновени од царот Јустинијан I (). Денешното име за првпат се среќава во пишувањата на архиепископот Евстатиј Солунски во XII&nbsp;век, кој го сметал ова место за „варварско“. На почетокот на XIV&nbsp;век, на ридската тврдина е основан Манастирот „Пресв. Богородица Олимпска“. Во 1304&nbsp;г. атинскиот војвода Ги II де ла Рош минал низ него во неговиот поход против Епирското Деспотство.

По смртта на велможата Стефан Гавриелопул во 1333&nbsp;г. Еласона бил еден од градовите кои за кратко потпаднале под власта на епирскиот деспот Јован II Орсини (). За време на византискиот цар Андроник III Палеолог () манастирот Богородица Олимпска му добил привилегии, а гратчето станало седиште на архиепископија на Вселенската Патриjаршија, задржувајќи се како такво и во османлискиот период.

За разлика од остатокот од Тесалија, која станала дел од грчката држава во 1881&nbsp;г., Еласона останала во Отоманското Царство сè до 1912&nbsp;г. кога е припоена кон Грција заедно со Егејска Македонија, Епир и Крит по освоената победа во Првата балканска војна.

## Географија
[мини|Поглед на [Олимп од Еласона.]]

Целата општина Еласона има површина од ; општинската единица Еласона зафаќа  (без Царичани), од кои на самиот град отпаѓаат .

Теренот е разновиден: обработливи површини во ниските делови, планини и шуми на запад и исток, како и тревести предели и гребени во некои пусти краишта на повисоките места.

Низ градот течат реките Еласоница (Еласонитис) и Титарисио — обете притоки на Пенеј, најголемата река во Тесалија. Првоспоменатата ја дели Еласона на два дела: стариот дел Варош (*Βαρόσι*) изграден на рид од левата страна, и поновиот дел на десниот брег. Реката ја преминуваат четири моста, од кои еден е мошне стар, со лачен облик. Другиот дел е близу Бунарбашкото Езеро (Кефаловриси).

## Сообраќајни врски
Еласона е сообраќајно поврзана со стариот пат ЕО3 и се заобиколува од исток. Еласона се наоѓа 70&nbsp;км ЈЗ од Катерина, 38&nbsp;км СЗ од Лариса (50&nbsp;км по стариот), 22&nbsp;км СЗ од Трново (Тирнавос), источно од Дескати и Гребен, и 78&nbsp;км југоисточно од Кожани.

## Знаменитости
мини|исправено|180п|Црква на манастирот „Пресв. Богородица Олимпска“.
* Лачен мост
* Еласонска џамија
* Отоманска царинарница
* Манастир „Пресв. Богородица Олимпска“

## Општина

Денешната општина Еласона е создадена со реформите од 2011&nbsp;г., спојувајќи девет тогашни општини кои станале општински единици: Антихасија, Вртигуша (Вердикуса), Гликово (Сарандапоро), Еласона, Карија, Ливади, Олимп (Олимбос), Потамија и Царичани (Царицани).

## Поврзано
* Еласона (општина)
* Лариса (округ)

## Наводи

## Надворешни врски

* Водич низ Еласона 
* Портал на еласона 
* За манастирот „Пресв. Богородица Олимпска“ 
* Дигитална библиотека на Еласона (архивирано) 


Категорија:Градови во Грција
Категорија:Општини во Тесалија